stanford-oval/wikipedia huggingface dataset:
มานูเอ็ล น็อยเออร์
สโมสรอาชีพ > ชัลเคอ 04

น็อยเออร์เซ็นสัญญาเป็นผู้เล่นตัวจริงในปี ค.ศ. 2005 หลังจากผ่านการอบรมในทุกช่วงอายุของสโมสรบ้านเกิด เขาเปิดตัวในบุนเดิสลีกาเมื่อเขาลงแข่งแทนฟรังก์ รอสท์ในฤดูกาล 2006-2007 ดวัยเพียง 20 ปี เขาก็สามารถดำรงตำแหน่งนี้แทนรอสท์ที่ฟอร์มตกลงจากนัดที่พบกับไบเอิร์นมิวนิกด้วยวัยเพียงเท่านี้ เขาได้รับการคาดหวังว่าจะเป็นผู้มารับตำแหน่งต่อจาก เยนส์ เลห์มันน์ ให้กับทีมชาติเยอรมนี
วันที่ 5 มีนาคม ค.ศ.​ 2008 ในรอบแรกของการแข่งขันฟุตบอลยูฟ่าแชมเปียนส์ลีกซึ่งพบกับสโมสรฟุตบอลโปร์ตู น็อยเออร์ได้ช่วยประคองทีมด้วยการเซฟ และทำให้เกมดำเนินไปจนถึงการยิงลูกโทษ อีกทั้งเขายังสามารถเซฟลูกโทษของ บรูนู อัลวึชและ ลีซังดรู โลปึช ทำให้ชัลเคอสามารถผ่านเข้าไปยังรอบก่อนชิงชนะเลิศ(ควอร์เตอร์ไฟนอล)ได้ ด้วยเหตุนี้เขาจึงได้เป็นหนึ่งในตัวเต็งที่จะได้รับรางวัลผู้รักษาประตูยอดเยี่ยมแห่งปีจากยูฟ่า เขาเป็นผู้เล่นที่อายุน้อยที่สุดและเป็นผู้เล่นคนเดียวจากบุนเดิสลีกาที่มีชื่อติดอยู่ในรายชื่อ เขายังเป็นผู้เล่นเพียง1ใน3ที่ลงเล่นทุกนาทีในทุกนัดบุนเดิสลีกา ในฤดูกาล 2007-2008
ในฤดูกาล 2008-2009 ชัลเคอรั้งอันดับแปดในลีก และพลาดตำแหน่งในยูโรปาลีก อย่างไรก็ดี เขาได้โชว์ความสามารถในรายการ ยูโรเปียนแชมเปียนชิป รุ่นอายุไม่เกิน 21 ปี ทำให้เขาได้รับความสนใจจากไบเอิร์นมิวนิก ซึ่ง คาร์ล-ไฮนซ์ รุมเมอนิเกอ ประธานสโมสรได้ให้สัมภาษณ์ว่าเขาสนใจที่จะดึงน็อยเออร์มาร่วมทีมด้วย แต่อย่างไรก็ตาม เฟลิกซ์ มากัท ผู้จัดการทีมคนใหม่ของชัลเคอยังคงยืนยันว่า น็อยเออร์จะเล่นให้ชัลเคอในฤดูกาลหน้า ในเดือนพฤศจิกายน น็อยเออร์เป็นผู้รักษาประตูชาวเยอรมันคนเดียวที่มีชื่อติดอยู่ใน1ใน5ผู้เข้าชิงตำแหน่งในทีมแห่งปีของยูฟ่า
สำหรับฤดูกาล 2010-2011 น็อยเออร์ได้รับตำแหน่งเป็นกัปตันทีม เขาได้พาทีมเข้าสู่รอบรองชนะเลิศในยูฟ่าแชมเปียนส์ลีกได้เป็นครั้งแรก เขายังมีส่วนร่วมในชัยชนะของทีมในการแข่งเดเอ็ฟเบโพคาลในฤดูกาลสุดท้ายที่เขาลงเล่นกับสโมสร โดยชัลเคอสามารถเอาชนะเอ็มเอสเฟา ดุยส์บวร์กไปได้ด้วยคะแนน 5:0
เมื่อวันที่ 20 เมษายน ค.ศ. 2011 น็อยเออร์ได้ประกาศว่าเขาจะไม่ต่อสัญญากับชัลเคอ ซึ่งจะหมดสัญญาลงในท้ายฤดูกาล 2011-2012 จนได้รับการวิจารณ์อย่างหนักจากกองเชียร์ชัลเคอ ซึ่งผิดหวังที่เขาจะทิ้งทีมไปอยู่กับฝั่งคู่ต่อสู้
สโมสรอาชีพ > ไบเอิร์นมิวนิก > ฤดูกาล 2011–12

เมื่อวันที่ 1 มิถุนายน ค.ศ. 2011 ชัลเคอและไบเอิร์นมิวนิกได้ยืนยันว่าน็อยเออร์จะย้ายทีมมาเล่นให้กับไบเอิร์นมิวนิกในเดือนกรกฎาคมปีดังกล่าว น็อยเออร์ได้เซ็นสัญญา 5 ปีซึ่งจะหมดอายุลงในเดือนมิถุนายน ค.ศ. 2016 ไบเอิร์นมิวนิกซื้อตัวน็อยเออร์ในราคาสูงถึง 22ล้านยูโร ทำให้น็อยเออร์กลายเป็นผู้รักษาประตูที่มีค่าตัวแพงเป็นอันดับสองในประวัติศาสตร์ เป็นรองเพียงจันลุยจี บุฟฟอนหลังจากต้องเผชิญกระแสต่อต้านจากแฟนบอลบางส่วนผู้ไม่พอใจที่บาเยิร์นซื้อตัวผู้รักษาประตูชัลเคอ การประชุมระหว่างสโมสรและตัวแทนของกลุ่มผู้สนับสนุนจึงถูกจัดขึ้นในวันที่ 2 กรกฎาคม ปีเดียวกัน จากการประชุมได้ข้อสรุปว่าน็อยเออร์จะเป็น "สมาชิกของสโมสรอย่างเต็มตัว และควรได้รับการปฏิบัติต่ออย่างเคารพ รวมถึงกระแสต่อต้านจะต้องสิ้นสุดลง" ช่วงสัปดาห์แรกในไบเอิร์นมิวนิก หลังจากทีมเสมอ  0-0 จากนัดกับฮอฟเฟนไฮม์ น็อยเออร์ทำลายสถิติการไม่เสียประตูต่อเนื่องยาวนานที่สุด
เมื่อวันที่ 25 เมษายน ค.ศ. 2012 น็อยเออร์สามารถเซฟจุดโทษของ คริสเตียโน โรนัลโด และ กาก้า เขายังช่วยบาเยิร์นในรอบชิงชนะเลิศยูฟ่าแชมเปียนส์ลีกกับเรอัลมาดริด หลังจากจบนัด น็อยเออร์ได้ออกมาเปิดเผยว่าเขาศึกษาวิธีที่โรนัลโดยิงลูกโทษ "ผมมักจะเตรียมความพร้อมต่อสถานการณ์ต่างๆเสมอ โทนี ทาพาโลวิช ผู้ฝึกสอนผู้รักษาประตูของทีม ได้เปิดวิธีที่โรนัลโดมักยิงจุดโทษให้ผมดูบนแลปทอปของเขา ผมได้เรียนรู้ว่าโรนัลโดมักจะยิงจุดโทษไปทางฝั่งซ้ายล่างของเขา ผมเดาว่าเขาคงเลือกยิงจากจุดประจำของเขา"
น็อยเออร์ลงเล่นในรอบชิงชนะเลิศ ยูฟ่าแชมเปียนส์ลีก ฤดูกาล 2011–12 กับเชลซี และนัดนั้นก็จบลงด้วยการยิงจุดโทษ น็อยเออร์เป็นผู้ยิงจุดโทษคนที่สามทำให้ทีมได้คะแนน และเซฟจุดโทษแรกจากควน มาตา แต่ไม่สามารถเซฟลูกที่เหลือได้ ทำให้ไบเอิร์นมิวนิกเป็นฝ่ายแพ้ในอัลลิอันซ์อาเรนาด้วยคะแนน 4-3 และพลาดถ้วยรางวัลอย่างน่าเสียดาย
สโมสรอาชีพ > ไบเอิร์นมิวนิก > ฤดูกาล 2012–13

ในยูฟ่าแชมเปียนส์ลีก ฤดูกาล 2012–13 รอบแพ้คัดออก น็อยเออร์ทำสถิติไม่เสียประตู 4 นัดติดต่อกันจากนัดกับสโมสรฟุตบอลยูเวนตุสและบาร์เซโลนา ในรอบชิงชนะเลิศของยูฟ่าแชมเปียนส์ลีก ฤดูกาล 2012–13 น็อยเออร์สามารถเซฟได้ถึง 8 ประตู ช่วยให้ไบเอิร์นมิวนิกสามารถคว้าแชมป์สมัยที่ 5 ไปได้
สโมสรอาชีพ > ไบเอิร์นมิวนิก > ฤดูกาล 2013–14

ในฤดูกาล 2013–14 น็อยเออร์ทำให้ไบเอิร์นมิวนิกชนะเลิศยูฟ่าซูเปอร์คัพ ฤดูกาล 2013 หลังจากที่เซฟลูกจุดโทษสุดท้ายในนัดที่พบกับเชลซี ทำให้เมื่อวันที่ 7 มกราคม ค.ศ. 2014 น็อยเออร์ได้รับตำแหน่งเป็นผู้รักษาประตูที่ดีที่สุดแห่งปี ค.ศ. 2013 วันที่ 9 กุมภาพันธ์ในนัดระหว่างไบเอิร์นมิวนิกและอาร์เซนอลในยูฟ่าแชมเปียนส์ลีก ฤดูกาล 2013–14 รอบแพ้คัดออก น็อยเออร์เซฟจุดโทษของเมซุท เออซิล ในเกมที่ชนะด้วยคะแนน 2–0 วันที่ 2 พฤษภาคม ค.ศ. 2014 น็อยเออร์ได้ขยายสัญญากับสโมสรต่อไปจนถึงปี ค.ศ. 2019
สโมสรอาชีพ > ไบเอิร์นมิวนิก > ฤดูกาล 2014–15

ในฤดูกาล 2014–15 น็อยเออร์ได้รับเลือกให้เป็นนักฟุตบอลแห่งปีของประเทศเยอรมนี ได้รับโหวตให้อยู่ในทีมแห่งปีของยูฟ่า และได้รับอันดับสามจากรางวัลฟีฟ่าบาลงดอร์ 2014
เมื่อวันที่ 30 มกราคม ค.ศ. 2015 น็อยเออร์ลงเล่นให้กับทีม ในเกมที่พ่ายให้กับว็อลฟส์บูร์กไปด้วยคะแนนถึง 4–1 ทำให้กลายเป็นเกมแรกตั้งแต่น็อยเออร์ร่วมทีมในปี ค.ศ. 2011 ที่น็อยเออร์เสียไปถึง 4 ประตู จากครั้งล่าสุดที่ไบเอิร์นมิวนิกเสีย 4 ประตูในนัดกับโวล์ฟสบวร์ก เมื่อ 4 เมษายน ค.ศ. 2009
วันที่ 28 เมษายน ค.ศ. 2015 น็อยเออร์เป็นหนึ่งในผู้ที่พลาดจุดโทษในรอบรองชนะเลิศเดเอ็ฟเบโพคาล กับโบรุสซีอาดอร์ทมุนท์
สโมสรอาชีพ > ไบเอิร์นมิวนิก > ฤดูกาล 2015–16

น็อยเออร์เริ่มต้นฤดูกาลใหม่ด้วยการเสมอ 1–1 กับเฟาเอฟเอล ว็อลฟส์บูร์ก ในเดเอฟเอล-ซูเปอร์คัพ โดยว็อลฟส์บูร์กเป็นผู้ชนะจากการดวลจุดโทษ วันที่ 20 เมษายน ค.ศ. 2016 น็อยเออร์ขยายสัญญาใหม่กับบาเยิร์นไปจนถึงปี ค.ศ.  2021
ทีมชาติ > เยาวชน

หลังจากฝึกซ้อมในทีมเยาวชน น็อยเออร์ลงเล่นครั้งแรกในฟุตบอลทีมชาติเยอรมนี รุ่นอายุไม่เกิน 21ปี เมื่อวันที่ 15 สิงหาคม ค.ศ. 2006 ในเกมที่พบกับเนเธอร์แลนด์ เขาชนะในยูโรเปียนแชมเปียนชิป รุ่นอายุไม่เกิน 21 ปี ร่วมกับทีมชาติเยอรมนีที่สวีเดน และทำสถิติไม่เสียประตูในเกมสุดท้ายที่ชนะทีมชาติอังกฤษ
ทีมชาติ > ฟุตบอลโลก 2010

น็อยเออร์ถูกเรียกตัวขึ้นสู่ทีมชาติเยอรมนีชุดใหญ่เมื่อวันที่ 19 พฤษภาคม ค.ศ. 2009 เขาลงเล่นครั้งแรกในเกมที่พบกับสาธารณรัฐอาหรับเอมิเรตส์ในวันที่ 2 มิถุนายน เขายังลงเล่นในนัดกระชับมิตรระหว่างโกตดิวัวร์ในเดือนพฤศจิกายน ซึ่งจบลงด้วยการเสมอ 2–2 ถีงแม้เขาจะแสดงความรับผิดชอบต่อการเสียประตูแรก แต่โยอาคิม เลิฟผู้จัดการทีมก็ไม่ได้กล่าวโทษแต่กลับชมเชยที่น็อยเออร์พยายามอย่างดีที่สุดแล้ว
จากการเสียชีวิตของผู้รักษาประตูรอแบร์ต เอนเคอ ในเดือนพฤศจิกายน ค.ศ.2009 ทำให้น็อยเออร์กลายเป็นตัวเลือกผู้รักษาประตูทีมชาติเยอรมนีตัวจริงอันดับสองรองจากเรเนอ แอดเลอร์ อย่างไรก็ตาม แอดเลอร์ได้รับบาดเจ็บหนักที่กระดูกซี่โครงทำให้เขาต้องถอนตัวออกจากฟุตบอลโลก น็อยเออร์จึงกลายเป็นตัวเลือกผู้รักษาประตูตัวเลือกที่หนึ่งของทีมชาติ
น็อยเออร์ได้รับเลือกให้ลงเป็นผู้รักษาประตูตัวเลือกที่หนึ่งของเยอรมนีในการแข่งขันฟุตบอลโลก 2010ที่แอฟริกาใต้ ในรอบแบ่งกลุ่ม น็อยเออร์เสียประตูไปเพียงแค่ประตูเดียว จากประตูของมิลาน ยอวานอวิชในนัดที่ปะทะกับทีมชาติเซอร์เบีย เขาให้ความช่วยเหลือในการทำประตูของมีโรสลัฟ โคลเซอในนัดที่ชนะทีมชาติอังกฤษไปได้ด้วยคะแนน 4–1 เขาลงเล่นในทุกนัดจนกระทั่งนัดชิงอันดับที่สามกับทีมชาติอุรุกวัย ซึ่งได้ฮันส์-ยอร์ก บุทท์มาทำหน้าที่รักษาประตูแทน
ทีมชาติ > ยูโร 2012

น็อยเออร์ลงเล่นในทุกเกมและทุกนาทีในรอบคัดเลือก หลังจากทีมเยอรมนีเอาชนะตุรกีไปได้ด้วยคะแนน 3-1 เขาได้รับการชื่นชมจากไหวพริบในการเล่นของเขา เขาสามารถป้องกันประตูจากฮามิต อัลทึนโทป และส่งบอลกลับไปที่เท้าของโทมัส มึลเลอร์ ผู้ช่วยให้มารีโอ โกเมซ สามารถทำประตูแรกได้ อย่างพอดิบพอดี น็อยเออร์ยังมีส่วนช่วยในการได้ประตูที่สอง โดยเปิดบอลไปให้มารีโอ เกิทเซอ ส่งต่อไปยังมึลเลอร์ซึ่งสามารถยิงเข้าจากกรอบเขตโทษ ซึ่งนอกจากนี้เขายังทำสถิติไม่เสียประตูในเกมที่พบกับโปรตุเกส และเสียเพียงแค่ประตูเดียวในเกมที่พบกับเนเธอร์แลนด์และเดนมาร์ก ทำให้เยอรมนีเป็นผู้ชนะในกลุ่มบี และเป็นทีมเดียวในการแข่งขันที่ไม่แพ้เลยในรอบคัดเลือกระหว่างกลุ่ม
ทีมชาติ > ฟุตบอลโลก 2014

ด้วยแนวการเล่นแบบสวีปเปอร์-คีปเปอร์ของน็อยเออร์ ทำให้เขาแตกต่างจากผู้รักษาประตูคนอื่น ๆ ในฟุตบอลโลก 2014 ด้วยเหตุนี้ทำให้เพื่อนร่วมทีมคนอื่นๆสามารถบุกเข้าไปเล่นในฝั่งของฝ่ายตรงข้ามได้อย่างเต็มที่ รวมถึงการที่น็อยเออร์พร้อมที่จะออกมาเล่นและสกัดบอลของคู่ต่อสู้นอกกรอบเขตโทษ น็อยเออร์กลายเป็น"ผู้เล่นคนที่11ของทีม"ซึ่งเขาได้รับการฝึกทักษะนี้จากแป็ป กวาร์ดิออลา ผู้จัดการของทีม
หลังจากที่ไม่เสียประตูในนัดที่พบกับโปรตุเกสและสหรัฐอเมริกา น็อยเออร์ทำสถิติไม่เสียประตูติดต่อกันเป็นนัดที่สามในฟุตบอลโลก 2014 จากนัดที่ชนะฝรั่งเศสไปด้วยคะแนน1-0ในรอบก่อนชิงชนะเลิศ ซึ่งเป็นการไม่เสียประตูนัดที่22ในทั้งหมด50นัดที่เขาลงเล่นในนามทีมชาติ ในรอบรองชนะเลิศ น็อยเออร์เสียประตูจากนัดที่เอาชนะเจ้าบ้านอย่างบราซิลไปด้วยคะแนน7-1
เมื่อวันที่ 13 กรกฎาคม ในรอบชิงชนะเลิศซึ่งพบกับทีมชาติอาร์เจนตินา แม้น็อยเออร์จะไม่ได้ทำหน้าที่มากนักแต่เขาบริหารการเล่นของเขาในกรอบเขตโทษได้อย่างดี ทำให้กอนซาโล อีกวาอินและโรดรีโก ปาลาเซียวทำประตูพลาด เยอรมนีเอาชนะอาร์เจนตินาไปได้ด้วยคะแนน1-0 จากประตูของมารีโอ เกิทเซอในช่วงต่อเวลาพิเศษ ส่วนทางด้านน็อยเออร์ก็ได้รับรางวัลถุงมือทองคำจากการที่เขาเป็นผู้รักษาประตูที่ดีที่สุดของรายการการแข่งขัน
เมื่อวันที่ 1 กันยายน ค.ศ. 2016 น็อยเออร์ได้รับการแต่งตั้งเป็นกัปตันคนใหม่ของทีมชาติ หลังจากที่บัสเตียน ชไวน์ชไตเกอร์ ได้ประกาศเลิกเล่นให้กับทีมชาติ
ทีมชาติ > ฟุตบอลโลก 2018

เมื่อวันที่ 15 พฤษภาคม 2018 นอยเออร์ได้รับเลือกให้เป็นหนึ่งในผู้เล่น 27 คนของทีมชาติเยอรมนีสำหรับการแข่งขัน ฟุตบอลโลก 2018 แม้ว่าเขาจะไม่ได้ลงสนามตั้งแต่ได้รับบาดเจ็บกระดูกเท้าแตกเป็นครั้งที่สองในเดือนกันยายน 2017  นอยเออร์กลับมาลงสนามนัดแรกหลังจากการบาดเจ็บในวันที่ 2 มิถุนายน โดยเขาได้ลงเล่นในเกมกระชับมิตรที่พ่ายแพ้ให้กับทีมชาติ ออสเตรีย 1-2 ที่เมืองคลาเกนฟูร์ท  ต่อมาในวันที่ 4 มิถุนายน นอยเออร์ได้รับเลือกให้เป็นหนึ่งใน 23 ผู้เล่นสุดท้ายของทีมชาติเยอรมนีที่เข้าร่วมการแข่งขันฟุตบอลโลก  วันที่ 17 มิถุนายน นอยเออร์ลงสนามในฐานะกัปตันทีมชาติครั้งแรกในฟุตบอลโลก โดยในนัดเปิดสนามทีมเยอรมนีแพ้ให้กับทีมชาติ เม็กซิโก 0-1  วันที่ 23 มิถุนายน นอยเออร์ทำการเซฟหลายครั้งช่วยให้ทีมเอาชนะทีมชาติ สวีเดน 2-1 ในนัดที่สองของรอบแบ่งกลุ่ม ซึ่งทำให้ทีมเยอรมนียังมีโอกาสลุ้นเข้ารอบต่อไป  
อย่างไรก็ตาม ในนัดสุดท้ายของกลุ่ม F ทีมเยอรมนีต้องตกรอบฟุตบอลโลกหลังจากพ่ายแพ้ต่อทีมชาติ เกาหลีใต้ 0-2 โดยในช่วงนาทีที่ 96 นอยเออร์เสียบอลให้กับ จู เซ-จอง ในแดนของคู่แข่ง ส่งผลให้ ซน ฮึง-มิน ทำประตูที่สองของเกม
ทีมชาติ > ยูโร 2020

นอยเออร์ถูกเรียกติดทีมชาติเยอรมนีสำหรับการแข่งขัน ยูฟ่า ยูโร 2020 ในเกมกระชับมิตรก่อนทัวร์นาเมนต์ที่พบกับทีมชาติลัตเวียเมื่อวันที่ 7 มิถุนายน 2021 นอยเออร์ลงสนามนัดที่ 100 ในนามทีมชาติ และเป็นผู้รักษาประตูคนแรกของเยอรมนีที่ทำได้ถึงหลักนี้ ในรอบสุดท้ายของยูโร 2020 นอยเออร์ลงเล่นเป็นตัวจริงทั้งสามนัดในรอบแบ่งกลุ่ม รวมถึงเกมรอบ 16 ทีมสุดท้ายที่เยอรมนีพ่ายให้กับอังกฤษที่เวมบลีย์ สเตเดียม
ทีมชาติ > ฟุตบอลโลก 2022

นอยเออร์ถูกเรียกติดทีมชาติเยอรมนีสำหรับการแข่งขัน ฟุตบอลโลก 2022 ที่กาตาร์ และกลายเป็นผู้รักษาประตูชาวเยอรมันคนแรกที่ได้ลงเล่นในฟุตบอลโลก 4 สมัยติดต่อกัน
ทีมชาติ > ยูโร 2024 และการอำลาวงการ

ในเดือนมิถุนายน 2024 นอยเออร์ถูกเรียกตัวติดทีมชาติเยอรมนีเพื่อร่วมการแข่งขัน ยูฟ่า ยูโร 2024
ชีวิตส่วนตัว

น็อยเออร์เกิดที่เก็ลเซินเคียร์เชิน รัฐนอร์ทไรน์-เวสต์ฟาเลีย ประเทศเยอรมนี เขาเข้าศึกษาที่เกซัมท์ชูเล เบอร์เกอร์ เฟลด์ ในเมืองบ้านเกิด ตามวิถีนักฟุตบอลทั่วไป มาร์เซล พี่ชายของเขา เป็นกรรมการผู้ตัดสินในเวอร์บันด์สลีกา เขาได้รับลูกฟุตบอลลูกแรกเมื่ออายุได้ 2 ขวบ ลงแข่งเป็นครั้งแรกในวันที่ 3 มีนาคม 1991 หรือ 24วันก่อนวันเกิดปีที่5ของเขา ฮีโร่และไอดอลของน็อยเออร์คือ เยนส์ เลห์มันน์ ผู้รักษาประตูจากสโมสรชัลเคอ 04
น็อยเออร์นับถือศาสนาคริสต์ นิกายคาธอลิก เขาสนับสนุนกลุ่มคาธอลิกในการช่วยเหลือเด็กๆที่ขาดแคลนอาหาร รวมถึงสโมสรเยาวชนในเก็ลเซินเคียร์เชิน ซึ่งจัดตั้งและดำเนินการโดยอมิโกเนียน
น็อยเออร์เป็นผู้ริเริ่มจัดตั้งมูลนิธิเด็ก มานูเอ็ล น็อยเออร์ ในเดือนพฤศจิกายน 2011 เขาได้รับเงินบริจาคถึง 500,000ยูโร จากรายการฮูวอนส์ทูบีอะมิลเลียนแนร์?เวอร์ชันเยอรมนี
น็อยเออร์เป็นผู้ให้เสียงแฟรงก์ แมคเคย์ ในภาพยนตร์ของดิสนีย์ มหา'ลัย มอนส์เตอร์ ฉบับภาษาเยอรมัน
สถิติอาชีพ

| สโมสร | ฤดูกาล | ลีก | ลีก> ลงเล่น | ลีก> ประตู | ถ้วย1> ลงเล่น | ถ้วย1> ประตู | ทวีป2> ลงเล่น | ทวีป2> ประตู | อื่น ๆ3> ลงเล่น | อื่น ๆ3> ประตู | รวม> ลงเล่น | รวม> ประตู | อ้างอิง |
| --- | --- | --- | --- | --- | --- | --- | --- | --- | --- | --- | --- | --- | --- |
| ชัลเคอ 04 II | 2003–04 | Regionalliga Nord | 1 | 0 | — | — | — | — | — | — | 1 | 0 |  |
| ชัลเคอ 04 II | 2004–05 | Oberliga Westfalen | 24 | 0 | — | — | — | — | — | — | 24 | 0 |  |
| ชัลเคอ 04 II | 2006–07 | Oberliga Westfalen | 3 | 0 | — | — | — | — | — | — | 3 | 0 |  |
| ชัลเคอ 04 II | 2008–09 | Regionalliga West | 1 | 0 | — | — | — | — | — | — | 1 | 0 |  |
| ชัลเคอ 04 II | รวม | รวม | 29 | 0 | — | — | — | — | — | — | 29 | 0 | — |
| ชัลเคอ 04 | 2005–06 | บุนเดิสลีกา | 0 | 0 | 0 | 0 | 0 | 0 | 0 | 0 | 0 | 0 |  |
| ชัลเคอ 04 | 2006–07 | บุนเดิสลีกา | 27 | 0 | 0 | 0 | 0 | 0 | 0 | 0 | 27 | 0 |  |
| ชัลเคอ 04 | 2007–08 | บุนเดิสลีกา | 34 | 0 | 3 | 0 | 10 | 0 | 3 | 0 | 50 | 0 |  |
| ชัลเคอ 04 | 2008–09 | บุนเดิสลีกา | 27 | 0 | 2 | 0 | 5 | 0 | — | — | 34 | 0 |  |
| ชัลเคอ 04 | 2009–10 | บุนเดิสลีกา | 34 | 0 | 5 | 0 | — | — | — | — | 39 | 0 |  |
| ชัลเคอ 04 | 2010–11 | บุนเดิสลีกา | 34 | 0 | 6 | 0 | 12 | 0 | 1 | 0 | 53 | 0 |  |
| ชัลเคอ 04 | รวม | รวม | 156 | 0 | 16 | 0 | 27 | 0 | 4 | 0 | 203 | 0 | — |
| ไบเอิร์นมิวนิก | 2011–12 | บุนเดิสลีกา | 33 | 0 | 5 | 0 | 14 | 0 | — | — | 52 | 0 |  |
| ไบเอิร์นมิวนิก | 2012–13 | บุนเดิสลีกา | 31 | 0 | 5 | 0 | 13 | 0 | 1 | 0 | 50 | 0 |  |
| ไบเอิร์นมิวนิก | 2013–14 | บุนเดิสลีกา | 31 | 0 | 5 | 0 | 12 | 0 | 4 | 0 | 52 | 0 |   |
| ไบเอิร์นมิวนิก | 2014–15 | บุนเดิสลีกา | 32 | 0 | 5 | 0 | 12 | 0 | 1 | 0 | 50 | 0 |  |
| ไบเอิร์นมิวนิก | 2015–16 | บุนเดิสลีกา | 34 | 0 | 5 | 0 | 11 | 0 | 1 | 0 | 51 | 0 |  |
| ไบเอิร์นมิวนิก | 2016–17 | บุนเดิสลีกา | 4 | 0 | 1 | 0 | 1 | 0 | 1 | 0 | 7 | 0 |  |
| ไบเอิร์นมิวนิก | รวม | รวม | 165 | 0 | 26 | 0 | 63 | 0 | 8 | 0 | 262 | 0 | — |
| รวมทั้งหมด | รวมทั้งหมด | รวมทั้งหมด | 350 | 0 | 42 | 0 | 90 | 0 | 12 | 0 | 494 | 0 | — |
1.^ รวมถึง เดเอ็ฟเบโพคาล
2.^ รวมถึง ยูฟ่าแชมเปียนส์ลีก และ ยูฟ่ายูโรปาลีก
3.^ รวมถึง เดเอ็ฟเบ-ลีกาโพคาล, เดเอฟเอล-ซูเปอร์คัพ, ยูฟ่าซูเปอร์คัพ, และ ฟุตบอลชิงแชมป์สโมสรโลก
เกียรติประวัติ > สโมสร

เดเอ็ฟเบ-โพคาล: 2010–11
เดเอ็ฟเบลีกาโพคาล: 2005
บุนเดิสลีกา: 2012–13, 2013–14, 2014–15, 2015–16, 2016–17, 2017–18, 2018–19, 2019–20 , 2020–21, 2021–22,2022-2023
เดเอ็ฟเบ-โพคาล: 2012–13, 2013–14, 2015–16, 2018–19, 2019–20
เดเอ็ฟเอ็ล-ซูเพอร์คัพ: 2012, 2016, 2017, 2018, 2020, 2021
ยูฟ่าแชมเปียนส์ลีก: 2012–13, 2019–20
ยูฟ่าซูเปอร์คัพ: 2013, 2020
ฟุตบอลชิงแชมป์สโมสรโลก: 2013, 2020
เกียรติประวัติ > ทีมชาติ

ฟุตบอลโลก: 2014
ยูโรเปียนแชมเปียนชิป รุ่นอายุไม่เกิน 21 ปี: 2009
แหล่งข้อมูลอื่น

เว็บไซต์ทางการ (เยอรมัน)
Manuel Neuer at fcbayern.de
Manuel Neuer เว็บไซต์ fussballdaten.de (เยอรมัน)
Manuel Neuer Kids Foundation เก็บถาวร 2013-06-27 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลไบเอิร์นมิวนิก  |
| --- | --- |
 1 น็อยเออร์  2 อูปาเมกาโน  3 คิม มิน-แจ  4 เดอ ลิคต์  6 คิมมิช  7 กนาบรี  8 โกเร็ทซ์คา  9 เคน  10 ซาเน  11 กอมาน  15 ไดเออร์  17 มาเน  18 เปเรตซ์  19 เดวีส์  20 ซาร์  21 แอร์น็องแดซ  22 โรกา  23 นีย็องซู  24 ตอลีโซ  25 มึลเลอร์  35 นือเบิล  42 มูซีอาลา  ผู้จัดการ: กงปานี 
น็อยเออร์ในปี ค.ศ. 2005
น็อยเออร์ในปี ค.ศ. 2007
น็อยเออร์เซฟลูกดวลจุดโทษของควน มาตาได้ในยูฟ่าแชมเปียนส์ลีก นัดชิงชนะเลิศ 2012
น็อยเออร์ขณะเล่นให้กับฟุตบอลทีมชาติเยอรมนีในปี ค.ศ. 2011
น็อยเออร์ขณะเล่นให้กับเยอรมนี ในรายการยูโร 2012 รอบแบ่งกลุ่ม พบกับเนเธอร์แลนด์ เมื่อวันที่ 13 มิถุนายน
น็อยเออร์ขณะฝึกซ้อมก่อนเกมที่พบกับบราซิล ในการแข่งขันฟุตบอลโลก 2014 เมื่อวันที่ 7 กรกฎาคม
กอนซาโล อีกวาอิน ขณะดวลกับมัทส์ ฮุมเมิลส์ และน็อยเออร์ในรอบชิงชนะเลิศ ของรายการฟุตบอลโลก 2014
แอนดรูว์ รอเบิร์ตสัน

| 0 | 1 | 2 | 3 |
| --- | --- | --- | --- |
 รอเบิร์ตสันในงานพาเหรดชัยชนะหลังลิเวอร์พูลชนะยูฟ่าแชมเปียนส์ลีก นัดชิงชนะเลิศ 2019
ข้อมูลส่วนตัว
ชื่อเต็ม:  แอนดรูว์ เฮนรี รอเบิร์ตสัน
วันเกิด:   (1994-03-11) 11 มีนาคม ค.ศ. 1994 (31 ปี)
สถานที่เกิด:  กลาสโกว์ สกอตแลนด์
ส่วนสูง:  5 ft 10 in (1.78 m)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  ลิเวอร์พูล
หมายเลข:  26
สโมสรเยาวชน
0000–2009:  เซลติก
2009–2012:  ควีนส์พาร์ก
สโมสรอาชีพ*
| ปี |  ทีม |  ลงเล่น |  (ประตู) |
| 2012–2013 |  ควีนส์พาร์ก |  34 |  (2) |
| 2013–2014 |  ดันดียูไนเต็ด |  36 |  (3) |
| 2014–2017 |  ฮัลล์ซิตี |  99 |  (3) |
| 2017– |  ลิเวอร์พูล |  227 |  (10) |
ทีมชาติ‡
| 2013–2015 |  สกอตแลนด์ อายุไม่เกิน 21 ปี |  4 |  (0) |
| 2014– |  สกอตแลนด์ |  67 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21:06, 27 ตุลาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18:09, 12 ตุลาคม 2023 (UTC)
แอนดรูว์ เฮนรี รอเบิร์ตสัน (อังกฤษ: Andrew Henry Robertson; เกิด 11 มีนาคม ค.ศ. 1994) เป็นนักฟุตบอลชาวสกอตแลนด์ ปัจจุบันเล่นในตำแหน่งแบ็กซ้ายในพรีเมียร์ลีก ให้กับลิเวอร์พูลและฟุตบอลทีมชาติสกอตแลนด์
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | คัพ> ลงเล่น | คัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ควีนส์พาร์ก | 2012–13 | สกอตติชดิวิชันที่สาม | 34 | 2 | 2 | 0 | 3 | 0 | — | — | 4 | 0 | 43 | 2 |
| ดันดียูไนเต็ด | 2013–14 | สกอตติชพรีเมียร์ชิป | 36 | 3 | 5 | 2 | 3 | 0 | — | — | — | — | 44 | 5 |
| ฮัลล์ซิตี | 2014–15 | พรีเมียร์ลีก | 24 | 0 | 0 | 0 | 0 | 0 | 0 | 0 | — | — | 24 | 0 |
| ฮัลล์ซิตี | 2015–16 | แชมเปียนชิป | 42 | 2 | 2 | 0 | 5 | 1 | — | — | 3 | 1 | 52 | 4 |
| ฮัลล์ซิตี | 2016–17 | พรีเมียร์ลีก | 33 | 1 | 2 | 0 | 4 | 0 | — | — | — | — | 39 | 1 |
| ฮัลล์ซิตี | รวม | รวม | 99 | 3 | 4 | 0 | 9 | 1 | 0 | 0 | 3 | 1 | 115 | 5 |
| ลิเวอร์พูล | 2017–18 | พรีเมียร์ลีก | 22 | 1 | 1 | 0 | 1 | 0 | 6 | 0 | — | — | 30 | 1 |
| ลิเวอร์พูล | 2018–19 | พรีเมียร์ลีก | 36 | 0 | 0 | 0 | 0 | 0 | 12 | 0 | — | — | 48 | 0 |
| ลิเวอร์พูล | 2019–20 | พรีเมียร์ลีก | 36 | 2 | 1 | 0 | 0 | 0 | 8 | 1 | 4 | 0 | 49 | 3 |
| ลิเวอร์พูล | 2020–21 | พรีเมียร์ลีก | 38 | 1 | 1 | 0 | 0 | 0 | 10 | 0 | 1 | 0 | 50 | 1 |
| ลิเวอร์พูล | 2021–22 | พรีเมียร์ลีก | 29 | 3 | 4 | 0 | 4 | 0 | 10 | 0 | — | — | 47 | 3 |
| ลิเวอร์พูล | 2022–23 | พรีเมียร์ลีก | 34 | 0 | 2 | 0 | 1 | 0 | 5 | 0 | 1 | 0 | 43 | 0 |
| ลิเวอร์พูล | 2023–24 | พรีเมียร์ลีก | 23 | 3 | 2 | 0 | 1 | 0 | 4 | 0 | — | — | 30 | 3 |
| ลิเวอร์พูล | 2024–25 | พรีเมียร์ลีก | 9 | 0 | 0 | 0 | 2 | 0 | 3 | 0 | — | — | 14 | 0 |
| ลิเวอร์พูล | รวม | รวม | 227 | 10 | 11 | 0 | 9 | 0 | 58 | 1 | 6 | 0 | 311 | 11 |
| รวมทั้งหมด | รวมทั้งหมด | รวมทั้งหมด | 396 | 18 | 22 | 2 | 24 | 1 | 58 | 1 | 13 | 1 | 513 | 23 |
↑  รวมสกอตติชคัพ, เอฟเอคัพ
↑  รวมสกอตติชลีกคัพ, อีเอฟแอลคัพ
↑  ลงเล่นสองครั้งในสกอตติชชาลเลนจ์คัพ สองครั้งในรอบเพลย์ออฟดิวิชันที่สอง
↑  ลงเล่นในรอบเพลย์ออฟชิงชนะเลิศ
1 2 3 4 5 6 7  ลงเล่นในยูฟ่าแชมเปียนส์ลีก
↑  ลงเล่นครั้งเดียวในเอฟเอคอมมิวนิตีชีลด์; ลงเล่นครั้งเดียวในยูฟ่าซูเปอร์คัพ, ลงเล่นสองครั้งในฟุตบอลชิงแชมป์สโมสรโลก
1 2  ลงเล่นในเอฟเอคอมมิวนิตีชีลด์
↑  Appearance in UEFA Europa League
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สกอตแลนด์ | 2014 | 5 | 1 |
| สกอตแลนด์ | 2015 | 3 | 0 |
| สกอตแลนด์ | 2016 | 4 | 0 |
| สกอตแลนด์ | 2017 | 8 | 1 |
| สกอตแลนด์ | 2018 | 8 | 0 |
| สกอตแลนด์ | 2019 | 6 | 1 |
| สกอตแลนด์ | 2020 | 6 | 0 |
| สกอตแลนด์ | 2021 | 15 | 0 |
| สกอตแลนด์ | 2022 | 5 | 0 |
| สกอตแลนด์ | 2023 | 7 | 0 |
| รวม | รวม | 67 | 3 |
สถิติอาชีพ > ประตูในนามทีมชาติ

| ลำดับ | วันที่ | สนามแข่ง | Cap | คู่แข่ง | คะแนน | ผล | การแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 18 พฤศจิกายน 2014 | เซลติกพาร์ก กลาสโกว์ ประเทศสกอตแลนด์ | 5 |  อังกฤษ | 1–2 | 1–3 | กระชับมิตร |  |
| 2 | 1 กันยายน 2017 | LFF Stadium วิลนีอัส ประเทศลิทัวเนีย | 16 |  ลิทัวเนีย | 2–0 | 3–0 | ฟุตบอลโลก 2018 รอบคัดเลือก |  |
| 3 | 8 มิถุนายน 2019 | แฮมป์เดนพาร์ก กลาสโกว์ สกอตแลนด์ | 30 |  ไซปรัส | 1–0 | 2–1 | ฟุตบอลชิงแชมป์แห่งชาติยุโรป 2020 รอบคัดเลือก |  |
เกียรติประวัติ > สโมสร

ฮัลล์ซิตี
ฟุตบอลลีกแชมเปียนชิป รอบเพลย์ออฟ: 2016
ลิเวอร์พูล
พรีเมียร์ลีก: 2019–20 2024–25
เอฟเอคัพ: 2021–22
อีเอฟแอลคัพ: 2021–22, 2023–24
เอฟเอคอมมิวนิตีชีลด์: 2022
ยูฟ่าแชมเปียนส์ลีก: 2018–19
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
เกียรติประวัติ > รางวัลส่วนตัว

PFA Scotland Young Player of the Year: 2013–14
PFA Scotland Team of the Year: 2013–14
SPFL Player of the Month: พฤศจิกายน 2013
SPFL Young Player of the Month: กันยายน 2013
PFA Team of the Year: 2018–19, 2019–20
UEFA Champions League Breakthrough XI: 2018
UEFA Champions League Squad of the Season: 2018–19
UEFA Champions League Team of the Season: 2021–22
UEFA Team of the Year: 2019
ESM Team of the Year: 2019–20
เครื่องราชอิสริยาภรณ์จักรวรรดิบริติช (Order of the British Empire) ชั้น MBE: 2022
แหล่งข้อมูลอื่น

Profile at the Liverpool F.C. website
Profile at the Scottish Football Association website
แอนดรูว์ รอเบิร์ตสัน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต 
| ด ค กรายชื่อนักกีฬาทีมชาติสกอตแลนด์ – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 มาร์แชลล์  2 โอดอนเนลล์  3 รอเบิร์ตสัน (c)  4 แม็กโทมิเนย์  5 แฮนลีย์  6 เทียร์นีย์  7 แม็กกินน์  8 แม็กเกรเกอร์  9 ไดกส์  10 แอดัมส์  11 คริสตี  12 กอร์ดอน  13 เทย์เลอร์  14 เฟล็ก  15 แกลลาเกอร์  16 คูเปอร์  17 อาร์มสตรอง  18 เทิร์นบุลล์  19 นิสเบ็ต  20 เฟรเซอร์  21 แม็กล็อกลิน  22 แพตเทอร์สัน  23 กิลมอร์  24 เฮนดรี  25 ฟอร์เรสต์  26 แม็กเคนนา  ผู้ฝึกสอน: คลาร์ก  |  1 มาร์แชลล์  2 โอดอนเนลล์  3 รอเบิร์ตสัน (c)  4 แม็กโทมิเนย์  5 แฮนลีย์  6 เทียร์นีย์  7 แม็กกินน์  8 แม็กเกรเกอร์  9 ไดกส์  10 แอดัมส์  11 คริสตี  12 กอร์ดอน  13 เทย์เลอร์  14 เฟล็ก  15 แกลลาเกอร์  16 คูเปอร์  17 อาร์มสตรอง  18 เทิร์นบุลล์  19 นิสเบ็ต  20 เฟรเซอร์  21 แม็กล็อกลิน  22 แพตเทอร์สัน  23 กิลมอร์  24 เฮนดรี  25 ฟอร์เรสต์  26 แม็กเคนนา  ผู้ฝึกสอน: คลาร์ก  |  |
| ด ค กรายชื่อนักกีฬาทีมชาติสกอตแลนด์ – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 กันน์  2 รอลสตัน  3 รอเบิร์ตสัน (กัปตัน)  4 แม็กโทมิเนย์  5 แฮนลีย์  6 เทียร์นีย์  7 แม็กกินน์  8 แม็กเกรเกอร์  9 แชงก์แลนด์  10 แอดัมส์  11 คริสตี  12 เคลลี  13 เฮนดรี  14 กิลมอร์  15 พอร์เทียส  16 คูเปอร์  17 อาร์มสตรอง  18 มอร์กอน  19 คอนเวย์  20 แจ็ก  21 แซด. คลาร์ก  22 แม็กครอรี  23 แม็กเลน  24 เทย์เลอร์  25 ฟอร์เรสต์  26 แม็กเคนนา  ผู้ฝึกสอน: เอส. คลาร์ก  |  1 กันน์  2 รอลสตัน  3 รอเบิร์ตสัน (กัปตัน)  4 แม็กโทมิเนย์  5 แฮนลีย์  6 เทียร์นีย์  7 แม็กกินน์  8 แม็กเกรเกอร์  9 แชงก์แลนด์  10 แอดัมส์  11 คริสตี  12 เคลลี  13 เฮนดรี  14 กิลมอร์  15 พอร์เทียส  16 คูเปอร์  17 อาร์มสตรอง  18 มอร์กอน  19 คอนเวย์  20 แจ็ก  21 แซด. คลาร์ก  22 แม็กครอรี  23 แม็กเลน  24 เทย์เลอร์  25 ฟอร์เรสต์  26 แม็กเคนนา  ผู้ฝึกสอน: เอส. คลาร์ก  |  |
สัทอักษรสากล

เว็บย่อ
IPA
สำหรับความหมายอื่น ดูที่ IPA (แก้ความกำกวม)
| สัทอักษรสากล  |
| --- | --- |
"IPA" ใน IPA ([aɪ pʰiː eɪ])
ชนิด:      อักษร            บางส่วนเป็นลักษณะเฉพาะ
ช่วงยุค: ตั้งแต่ ค.ศ.1888
ภาษาพูด: ใช้เป็นสัทศาสตร์และหน่วยเสียงของแต่ละภาษา
อักษรที่เกี่ยวข้อง
ระบบแม่: Palaeotype alphabet, English Phonotypic AlphabetRomic alphabetสัทอักษรสากล
ISO 15924
ISO 15924: Latn (215), ​Latin
ยูนิโคด
ยูนิโคดแฝง: Latin
ตารางสัทอักษรสากลรุ่น ค.ศ. 2020
สัทอักษรสากล (อังกฤษ: International Phonetic Alphabet: IPA) คือสัทอักษรชุดหนึ่งที่พัฒนาโดยสมาคมสัทศาสตร์สากล โดยมุ่งหมายให้เป็นสัญกรณ์มาตรฐานสำหรับการแทนเสียงพูดในทุกภาษา นักภาษาศาสตร์ใช้สัทอักษรสากลเพื่อแทนหน่วยเสียงต่าง ๆ ที่อวัยวะออกเสียงของมนุษย์สามารถเปล่งเสียงได้ โดยแทนหน่วยเสียงแต่ละหน่วยเสียงด้วยสัญลักษณ์เฉพาะที่ไม่ซ้ำกัน สัญลักษณ์ในสัทอักษรสากลนั้นส่วนใหญ่นำมาจากหรือดัดแปลงจากอักษรโรมัน สัญลักษณ์บางตัวนำมาจากอักษรกรีก และบางตัวประดิษฐ์ขึ้นใหม่โดยไม่สัมพันธ์กับอักษรภาษาใดเลย สำหรับ ตารางสัทอักษรในภาษาไทย ดูได้ที่ ภาษาไทย